ด้วยความที่มาเซ็นปิ่นฯบ่อย กินมันซะแล้วเรียกว่าแทบจะทุกร้านในห้าง เลยเกิดอาการอยากกินร้านอะไรแปลกๆที่ยังไม่เคยเข้า เนื่องจากไปที่ไหนๆก็มีท่าสยาม ปกติก็กินบ้างแต่เป็นที่สาขาอื่น จึงไม่เคยคิดจะเข้าที่นี่เลยซะที มาเข้าเรื่องกันเลยดีกว่า
วันนี้ไปกัน 2 คน เมนูที่สั่งได้แก่ 
1.ข้าวผัดคอหมูย่าง(ของเรา) - 99 บาท
2.ไม่รู้เรียกว่าอะไรเป็นเส้นเล็กแห้งใส่หมูเด้งแล้วปรุงคล้ายๆต้มยำ(ของแฟน) - 57 บาท
3.ชุดหมูจิ้มแจ๋ว(อันนี้ทานด้วยกัน 2 คน) - 110 บาท
สรุปเรื่องรสชาดและคุณภาพได้ดังนี้ ข้าวผัดคอหมูอร่อยดี แต่น้ำจิ้มแจ๋วที่ให้มากินคู่กันน้อยไปนิดนึง เส้นเ็ล็กแห้งลองกินดูแล้วก็งั้นๆ แต่หมูเด้งอร่อย ส่วนชุดหมูจิ้มแจ๋วในเซตจะมีเอ็น, หมูตุ๋น, หมูสดลวก, และตับลวกมาให้ พร้อมน้ำจิ้มแจ๋วซึ่งรสชาดไม่เหมือนกันกับน้ำจิ้มแจ๋วที่กินกับข้าวผัดคอหมูนะ ตัวน้ำจิ้มที่ให้มากับเซตหมูลวกนี้จะมีกลิ่นคล้ายๆเอาไปรมควัน บอกไม่ถูกว่ามันคือกลิ่นอะไรแต่เราไม่ชอบเลย พวกหมูลวกในจานที่ให้มาก็แอบน้อยมีอย่างละไม่กี่ิ้ชิ้นเอง เพราะเอาผักบุ้งรองมาในจานเยอะมาก ไม่ค่อยคุ้มค่ากับราคาที่จ่ายไปในความคิดของเรานะ แอบแพงอ่ะ-*- แต่ก็เอาเถอะมานั่งในร้านตามห้างติดแอร์เย็นๆ ก็ราคาประมาณนี้ทั้งนั้น ส่วนพนักงานดูแลดี บริการดี อาหารมาเสริฟเร็วมาก
